Diari Oficial de la Generalitat Valenciana


Sumari del DOGV 9896, del 18-07-2024 (2024/7142)

RESOLUCIÓ de 10 de juliol de 2024, de la Conselleria d'Educació, Universitats i Ocupació, per la qual es modifica l'autorització del centre privat d'Educació Infantil, Primària i Secundària Xúquer Centre Educatiu, de la localitat d'Alzira, per canvi de titularitat.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9896

Data del DOGV
:   18-07-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/7142

CVE
:   KVNV-B-2595-4651

Data del document
:   10-07-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Antecedents de fet

Primer

La titularitat del centre privat d'Educació Infantil, Primària i Secundària Xúquer Centre Educatiu de la localitat d'Alzira, codi de centre 15285859, sol·licita el canvi de titularitat del centre, amb efectes des del 31 de maig de 2024.

Segon

La Direcció General de Centres Docents ha comprovat el compliment, per part de la nova titularitat, dels requisits exigits per la normativa vigent.

Tercer

En data 13 de juny de 2024, el Servici de Finançament de Centres Concertats ha comprovat que la titularitat complix els requisits per a la gestió del centre a través del sistema de pagament delegat.

Fonaments de dret

Primer

L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació; mitjançant la Resolució de 13 d'abril de 2022, es delega esta competència en la Secretaria Autonòmica d'Educació.

Segon

Vista la normativa aplicable als centres educatius privats i després de la comprovació dels requisits exigits,

RESOLC

Primer

Modificar l'autorització per canvi de titularitat del centre que més avall s'indica, en els termes que s'especifiquen a continuació.

Codi del centre: 44115934.

Denominació genèrica del centre: centre privat d'Educació Infantil, Primària i Secundària.

Denominació específica del centre: Xúquer Centre Educatiu.

Anterior titularitat: Academia Júcar, Sociedad Cooperativa Valenciana Limitada.

Nova titularitat que s'autoritza: Florida Centre de Formació, Cooperativa Valenciana.

Domicili: carrer Professor Bernat Montagud, número 3.

Localitat: Alzira.

Província: València.

Segon

Quant a la modificació de convenis o concerts educatius subscrits amb el centre, s'estarà al que es disposa en el Decret 75/2023, de 19 de maig, del Consell, de regulació dels concerts educatius en la Comunitat Valenciana (DOGV 24.05.23).

Tercer

La present resolució té efectes des del 31 de maig de 2024.

La present resolució donarà lloc a les corresponents inscripcions en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:

a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.

b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.

Per a les persones interessades que no siguen objecte de notificació, els terminis començaran a comptar des de l'endemà de la publicació en el *Diari Oficial de la Generalitat Valenciana.*

  

València, 10 de juliol de 2024

Daniel McEvoy Bravo

Secretari autonòmic d’Educació